title: 2012/507/EU: Az Európai Központi Bank határozata ( 2012. szeptember 7. ) az eurobankjegyek valódiság- és forgalomképesség szerinti vizsgálatáról, illetve visszaforgatásáról szóló EKB/2010/14 határozat módosításáról (EKB/2012/19)

text:
               20.9.2012

               HU

               Az Európai Unió Hivatalos Lapja

               L 253/19

         AZ EURÓPAI KÖZPONTI BANK HATÁROZATA
   (2012. szeptember 7.)
   az eurobankjegyek valódiság- és forgalomképesség szerinti vizsgálatáról, illetve visszaforgatásáról szóló EKB/2010/14 határozat módosításáról
   (EKB/2012/19)
   (2012/507/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (1) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
   mivel:

               (1)

               Az Európai Központi Bank (EKB) 2010. szeptember 16-án elfogadta az eurobankjegyek valódiság- és forgalomképesség szerinti vizsgálatáról, illetve visszaforgatásáról szóló EKB/2010/14 határozatot (1), amely meghatározza az eurobankjegyek mint fizetőeszközök integritásának biztosításához szükséges közös szabályokat és eljárásokat.

               (2)

               Az EKB/2010/14 határozat hatálya különösképpen annak érdekében módosítandó, hogy az kiterjedjen a jelenlegi és jövőbeni eurobankjegy-sorozatokra, ezáltal biztosítva a forgalomban lévő eurobankjegyek eredetiségét és forgalomképességét, valamint azt, hogy a hamisgyanús eurobankjegyek kiszűrésre és az illetékes nemzeti hatóságok részére átadásra kerülnek. Ennek érdekében az EKB/2010/14 határozat mellékleteinek számos technikai módosítása vált szükségessé.

               (3)

               Az EKB/2010/14 határozat IIIa. mellékletében meghatározott, az eurobankjegyek automatikus forgalomképességi vizsgálatra vonatkozó minimum-előírások a bankjegyvizsgáló gépek feladataira vonatkozó követelményeket határoznak meg. Erre tekintettel mindezek kizárólag a bankjegyvizsgálógép-gyártók számára bírnak jelentőséggel, és nem gyakorolnak hatást az EKB/2010/14 határozatban meghatározott valódiság- és forgalomképesség szerint történő vizsgálatra vonatkozó eljárásokra, amelyeknek a pénzforgalmazóknak/pénzfeldolgozóknak kell megfelelniük. Tekintettel arra, hogy az automatikus forgalomképességi vizsgálatra vonatkozó minimum-előírások kívül esnek az EKB/2010/14 határozat hatályán, azokat a bankjegyvizsgáló gépek bevizsgálására, az adatgyűjtésre és az ellenőrzésre vonatkozó szabályok és eljárások közé szükséges integrálni.

               (4)

               Az EKB/2010/14 határozattal kapcsolatban szerzett tapasztalatokra tekintettel az egyértelműség és hatékonyság érdekében szükség van az egyes szabályok és eljárások javítására.

               (5)

               Az EKB/2010/14 határozatot erre tekintettel megfelelően módosítani szükséges,

         ELFOGADTA EZT A HATÁROZATOT:
   1. cikk
   Módosítások
   Az EKB/2010/14 határozat a következőképpen módosul:

               1.

               A 2. cikk a következő fogalommal egészül ki:
               „13.   »Eurobankjegyek«: azok a bankjegyek, amelyek megfelelnek az EKB/2003/4 határozatban (2) vagy bármely egyéb, annak a helyébe lépő vagy azt kiegészítő jogi aktusban meghatározott követelményeknek, továbbá a Kormányzótanács által meghatározott műszaki követelményeknek.

               2.

               A 3. cikk (5) bekezdése helyébe a következő szöveg lép:
               „(5)   A pénzforgalmazó/pénzfeldolgozó a valódiság- és forgalomképesség vizsgálatára használt, alkalmazott által kezelt gépeket, illetve az ügyfelek által kezelt gépeket csak akkor helyezhet üzembe, ha a gépeket egy NKB sikeresen bevizsgálta, és azok a 9. cikk (2) bekezdésében foglaltaknak megfelelően szerepelnek az EKB weboldalán. Amennyiben az NKB és a pénzforgalmazó/pénzfeldolgozó szigorúbb beállításokban nem állapodik meg, a gépeket kizárólag az EKB weboldalán szereplő gépek tekintetében felsorolt eurobankjegy-címletek és -sorozatok vonatkozásában azokkal a szabványos gyári beállításokkal – beleértve azok frissítéseit is – kell használni, amelyeket a sikeres bevizsgáláskor használtak.”

               3.

               A 6. cikk helyébe a következő szöveg lép:
               „6. cikk
               A forgalomképtelen eurobankjegyek felismerése
               (1)   A kézi forgalomképességi vizsgálatot a III. mellékletben meghatározott minimum-előírásoknak megfelelően kell elvégezni.
               (2)   A géppel végzett forgalomképességi vizsgálatot az EKB weboldalán szereplő, időről időre módosított minimum-előírásoknak megfelelő, sikeresen bevizsgált bankjegyvizsgáló géppel kell elvégezni.
               (3)   Egy NKB az EKB tájékoztatása után szigorúbb előírásokat állapíthat meg egy vagy több eurobankjegy-címlet vagy -sorozat tekintetében, ha az például az NKB tagállamában forgalomban lévő eurobankjegyek minőségromlása miatt indokolt. Ezeket a szigorúbb előírásokat az adott NKB weboldalán teszik közzé.
               (4)   A forgalomképtelen eurobankjegyeket a nemzeti szabályokra figyelemmel valamely NKB-nak kell átadni.”

               4.

               A 8. cikk (4) bekezdése helyébe a következő szöveg lép:
               „(4)   Az eurorendszer adott esetben értesíti a pénzforgalmazókat/pénzfeldolgozókat a fellelt hamisítványokról, és intézkedésre kötelezheti azokat, ideértve az érintett eurobankjegy-sorozatok címlet(ei) visszaforgatásának átmeneti betiltását.”

               5.

               A 9. cikk (3) bekezdése helyébe a következő szöveg lép:
               „(3)   Amennyiben valamely bankjegyvizsgálógép-típus bevizsgálása sikeresen zárul, a vizsgálati eredmények a teljes euroövezetben érvényesek a bevizsgálás elvégeztének hónapja végétől számított egy éven át, amennyiben a típus továbbra is képes az eurorendszer számára ezen idő alatt ismertté váló valamennyi eurobankjegy-hamisítvány felismerésére.”

               6.

               A 10. cikk (3) bekezdésének helyébe a következő szöveg lép:
               „(3)   Amennyiben valamely NKB valamely pénzforgalmazó/pénzfeldolgozó esetében e határozat rendelkezéseinek be nem tartását észleli, úgy a pénzforgalmazót/pénzfeldolgozót korrekciós intézkedések meghatározott időn belül történő elfogadására kötelezi. A meg nem felelés kiküszöböléséig a kötelezést előíró NKB az EKB nevében megtilthatja a pénzforgalmazó/pénzfeldolgozó számára az érintett eurobankjegy-címlet(ek) visszaforgatását. Ha a meg nem felelés oka a bankjegyvizsgálógép-típus hibája, ennek következtében előfordulhat, hogy a típust törlik a 9. cikk (2) bekezdésében említett jegyzékből.”

               7.

               A 13. cikk helyébe a következő szöveg lép:
               „13. cikk
               Záró rendelkezések
               (1)   Ez a határozat az Európai Unió Hivatalos Lapjában való kihirdetését követő napon lép hatályba.
               (2)   Azon tagállamok pénzforgalmazói/pénzfeldolgozói, amelyek az eurót ennek a határozatnak az elfogadását követően vezetik be, e határozatot az euro bevezetésének napjától alkalmazzák.”

               8.

               Az I., a IIa., a IIb., a IIIa., a IIIb. és a IV. melléklet ennek a határozatnak a mellékletében foglaltaknak megfelelően módosul.

         2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2012. szeptember 7-én.

            az EKB elnöke

         Mario DRAGHI

      (1)  HL L 267., 2010.10.9., 1. o.

      (2)  HL L 78., 2003.3.25., 16. o.”

      MELLÉKLET
      Az EKB/2010/14 határozat I., IIa., IIb., IIIa., IIIb. és IV. melléklete a következőképpen módosul:

                  1.

                  Az I. melléklet helyébe a következő szöveg lép:

                     „I. MELLÉKLET

                        BANKJEGYVIZSGÁLÓ GÉPEK

                     1.   Általános műszaki követelmények

                                 1.1.

                                 Ahhoz, hogy valamely gép bankjegyvizsgáló gépnek minősüljön, képesnek kell lennie az alábbiakra: eurobankjegyek feldolgozása, az egyes eurobankjegyek osztályozása és osztályonkénti fizikai elkülönítése a gép üzemeltetőjének beavatkozása nélkül a IIa. és IIb. mellékletnek megfelelően. A bankjegyvizsgáló gépeknek megfelelő számú lerakóval és/vagy más eszközzel kell rendelkezniük a feldolgozott eurobankjegyek megbízható elkülönítéséhez.

                                 1.2.

                                 A bankjegyvizsgáló gépeknek adaptálhatónak kell lenniük annak biztosítására, hogy képesek legyenek az új hamisítványok megbízható felismerésére. Ezen túlmenően, azoknak olyan módon is adaptálhatónak kell lenniük, amely adott esetben lehetővé teszi a változó szigorúságú forgalomképesség-vizsgálati előírásokhoz igazodó beállítást.

                           2.   A bankjegyvizsgáló gépek kategóriái

                     A bankjegyvizsgáló gépek lehetnek ügyfél vagy alkalmazott által kezelt gépek:

                        1.   táblázat

                        Ügyfél által kezelt gépek

                                 A.   Ügyfél által kezelt gépek, amelyek a készpénzbefizetést az ügyfélhez rendelik

                                 1.

                                 Készpénzbefizetésre alkalmas gépek (Cash-in machine – CIM)

                                 A CIM az ügyfelek számára lehetővé teszi, hogy bankkártya vagy más eszköz használatával eurobankjegyeket fizessenek be bankszámlájukra, de készpénz-kifizetési funkcióval nem rendelkezik. A CIM ellenőrzi az eurobankjegyek valódiságát, és lehetővé teszi a számlatulajdonos visszakereshetőségét; a forgalomképességi vizsgálat nem kötelező

                                 2.

                                 Készpénz-visszaforgató gépek (Cash-recycling machine – CRM)

                                 A CRM az ügyfelek számára lehetővé teszi, hogy bankkártya vagy más eszköz használatával bankszámlájukra eurobankjegyeket fizessenek be vagy onnan eurobankjegyeket vegyenek fel. A CRM ellenőrzi az eurobankjegyek valódiságát és forgalomképességét, és lehetővé teszi a számlatulajdonos visszakeresését. Készpénzfelvételhez a CRM a más ügyfelek korábbi ügyleteiben befizetett valódi és forgalomképes eurobankjegyeket használhatja

                                 3.

                                 Készpénzbefizetésre alkalmas kombinált gépek (Combined cash-in machine – CCM)

                                 A CCM az ügyfelek számára lehetővé teszi, hogy bankkártya vagy más eszköz használatával bankszámlájukra eurobankjegyeket fizessenek be vagy onnan eurobankjegyeket vegyenek fel. A CCM ellenőrzi az eurobankjegyek valódiságát és lehetővé teszi a számlatulajdonos visszakereshetőségét; a forgalomképességi vizsgálat nem kötelező. Készpénzfelvételhez a CCM-ek nem a más ügyfelek korábbi ügyleteiben befizetett, hanem kizárólag a külön feltöltött eurobankjegyeket használják

                                 B.   Ügyfél által kezelt egyéb gépek

                                 4.

                                 Készpénzkifizetésre szolgáló gépek (Cash-out machine – COM)

                                 A COM olyan automata pénzkiadó, amely az ügyfélnek való kifizetés előtt ellenőrzi az eurobankjegyek valódiságát és forgalomképességét. A COM a pénzforgalmazók/pénzfeldolgozók vagy más automatizált rendszer (pl. árusítóautomata) által feltöltött eurobankjegyeket használja

                           Egy CRM CIM-ként, illetve CCM-ként is használható, amennyiben az egyedi felismerő rendszereik, szoftverük és az alapfeladataik ellátását szolgáló más alkotóelemek megegyeznek az EKB weboldalán található jegyzékben foglalt CRM típuséval.
                     Egy CCM CIM-ként is használható, amennyiben az egyedi felismerő rendszerei, szoftverei és az alapfeladatai ellátását szolgáló más alkotóelemei megegyeznek az EKB weboldalán található jegyzékben foglalt CCM típuséval.

                        2.   táblázat

                        Alkalmazott által kezelt gépek

                                 1.

                                 Bankjegyfeldolgozó és -válogató gép (Banknote processing machine – BPM)

                                 A BPM ellenőrzi az eurobankjegyek valódiságát és forgalomképességét

                                 2.

                                 Bankjegyvalódiság-vizsgáló gépek (Banknote authenticaton machine – BAM)

                                 A BAM elvégzi az eurobankjegyek valódiságvizsgálatát

                                 3.

                                 Pénztárosok kiszolgálására alkalmas bankjegyfeldolgozó és -válogató gép (Teller assistant recycling machines – TARM)

                                 A TARM pénzforgalmazók/pénzfeldolgozók által kezelt pénzvisszaforgató gép, amely ellenőrzi az eurobankjegyek valódiságát és forgalomképességét. Készpénzfelvételhez a TARM más ügyfelek korábbi ügyleteiben befizetett valódi és forgalomképes eurobankjegyeket használhatja. Ezenfelül biztonságosan őrzi az eurobankjegyeket, és lehetővé teszi a pénzforgalmazók/pénzfeldolgozók számára az ügyfél bankszámlájának jóváírását vagy megterhelését

                                 4.

                                 Pénztárosok kiszolgálására alkalmas bankjegyvalódiság-vizsgáló gép (Teller assistant machines – TAM)

                                 A TAM pénzforgalmazók/pénzfeldolgozók által kezelt gép, amely ellenőrzi az eurobankjegyek valódiságát. Ezenfelül biztonságosan őrzi az eurobankjegyeket, és lehetővé teszi a pénzforgalmazók/pénzfeldolgozók számára az ügyfél bankszámlájának jóváírását vagy megterhelését

                           Az alkalmazott által kezelt gépeknek a bankjegyeket kötegelve kell feldolgozniuk.
                     A TARM-ok és a TAM-ok ügyfél által kezelt gépekként is használhatók, amennyiben a géptípus bevizsgálásra került és CRM-ként vagy CIM/CCM-ként szerepel az EKB weboldalán található jegyzékben. Ebben az esetben a TARM CRM-nek, a TAM pedig CIM/CCM-nek minősül.
                     3.   A bankjegyvizsgálógép-típusok

                     A bankjegyvizsgálógép-típusok bevizsgálását az eurorendszer végzi. A bankjegyvizsgálógép-típusokat egyedi felismerő rendszereik, szoftverük és az alapfeladataik ellátását szolgáló más alkotóelemeik különböztetik meg egymástól. Az alapfeladatok a következők: a) a valódi eurobankjegyek felismerése; b) a hamisgyanús eurobankjegyek felismerése és fizikai elkülönítése; c) a forgalomképtelen eurobankjegyek felismerése és adott esetben fizikai elkülönítése a forgalomképes eurobankjegyektől; valamint d) adott esetben a hamisgyanús eurobankjegyként azonosított tárgyak és a nem egyértelműen valódi eurobankjegyek befizetőjének visszakereshetősége.”

                  2.

                  A IIa. melléklet helyébe a következő szöveg lép:

                     „IIa. MELLÉKLET

                        AZ EUROBANKJEGYEK OSZTÁLYOZÁSA ÉS TOVÁBBI TEENDŐK ÜGYFÉL ÁLTAL KEZELT GÉPEK ESETÉBEN

                     Az eurobankjegyeket az alábbi kategóriák valamelyikébe kell besorolni és kategóriánként fizikailag elkülöníteni. Azoknak a gépeknek, amelyek az eurobankjegyeket forgalomképesség szempontjából nem vizsgálják, nem kell a 4a. és a 4b. eurobankjegy-kategória között különbséget tenniük.

                        1.   táblázat

                        Az eurobankjegyek osztályozása és további teendők ügyfél által kezelt olyan gépeknél, amelyek a készpénzbefizetést az ügyfél visszakereshetősége mellett végzik

                                 Kategória

                                 Tulajdonságok

                                 Teendők

                                 1.

                                 Nem eurobankjegyként felismert tárgyak

                                 Nem eurobankjegyként felismert tárgyak az alábbi okok valamelyikénél fogva:

                                             —

                                             a gép által nem támogatott eurobankjegyek

                                             —

                                             nem eurobankjegyek

                                             —

                                             eurobankjegyhez hasonló tárgyak

                                             —

                                             hibás kép vagy formátum

                                             —

                                             nagy szamárfül(ek) vagy hiányzó darab(ok)

                                             —

                                             a gép feltöltési vagy szállítási hibája

                                 A gép visszaadja az ügyfélnek

                                 2.

                                 Hamisgyanús eurobankjegyek

                                 A kép és a formátum felismert, de a gép által ellenőrzött egy vagy több valódiságot igazoló elem hiányzik vagy egyértelműen a toleranciaszinten kívülre esik

                                 Bevonandó a forgalomból
                                 Valódiságvizsgálat céljából a számlatulajdonossal kapcsolatos információkkal együtt haladéktalanul, de legkésőbb húsz munkanappal a gépbe való befizetést követően eljuttatni a hatáskörrel rendelkező nemzeti hatóságokhoz. Számlatulajdonos részére nem jóváírandó

                                 3.

                                 Nem egyértelműen valódinak minősülő eurobankjegyek

                                 A kép és a formátum felismert, de nem az összes, a gép által ellenőrzött, valódiságot igazoló elem felismert minőségbeli és/vagy toleranciaszintbeli eltérések miatt. Többnyire forgalomképtelen eurobankjegyek

                                 Bevonandó a forgalomból.
                                 Az érintett eurobankjegyeket elkülönítve kell feldolgozni, majd valódiságvizsgálat céljából haladéktalanul, de legkésőbb húsz munkanappal a gépbe való befizetést követően el kell szállítani az NKB-hoz.
                                 A számlatulajdonosra vonatkozó információkat az eurobankjegyek gép által történő felismerését követően nyolc hétig meg kell őrizni. Ezeket az információkat igény esetén az NKB rendelkezésére kell bocsátani. A másik lehetőség – az NKB-val egyetértésben – a számlatulajdonos azonosítását lehetővé tévő információknak az adott NKB-nak történő átadása, az eurobankjegyekkel együtt.
                                 A számlatulajdonos részére jóváírható

                                 4a.

                                 Valódinak és forgalomképesnek minősülő eurobankjegyek

                                 A gép által elvégzett valamennyi valódiság- és forgalomképességi vizsgálat pozitív eredménnyel járt

                                 Visszaforgatásra felhasználható.
                                 A számlatulajdonos részére jóváírandó

                                 4b.

                                 Valódinak és forgalomképtelennek minősülő eurobankjegyek

                                 A gép által elvégzett valamennyi valódiságvizsgálat pozitív eredménnyel járt. Legalább egy forgalomképességi feltétel vizsgálata negatív eredménnyel járt

                                 Visszaforgatásra nem felhasználható, az NKB részére visszaküldendő.
                                 A számlatulajdonos részére jóváírandó

                           Az 1. táblázatra vonatkozó különös szabályok:

                                 1.

                                 A 2. és a 3. kategóriába tartozó eurobankjegyeket a gép abban az esetben sem adja vissza az ügyfélnek, ha a gép lehetővé teszi a készpénz-befizetési ügylet visszavonását. Az ügylet visszavonása esetén az ilyen eurobankjegyek visszatartására a gépen belüli ideiglenes tárolóban történő elhelyezéssel kerülhet sor.

                                 2.

                                 A 3. kategóriába tartozó eurobankjegyek a 4b. kategóriába tartozó eurobankjegyektől fizikailag nem különíthetők el. Ilyen esetben a vegyesen a 3. és a 4b. kategóriába tartozó eurobankjegyek NKB-nak történő átadására vonatkozó határidő, valamint a 3. kategóriába tartozó eurobankjegyeknek a 3. kategóriában meghatározottak szerint történő ügyfélhez rendelésére vonatkozó követelmények továbbra is alkalmazandók.

                        2.   táblázat

                        Az eurobankjegyek osztályozása és további teendők az ügyfél által kezelt más gépeknél

                                 Kategória

                                 Tulajdonságok

                                 Teendők

                                 1.

                                 Nem eurobankjegyként felismert tárgyak

                                 Nem eurobankjegyként felismert tárgyak az alábbi okok valamelyikénél fogva:

                                             —

                                             a gép által nem támogatott eurobankjegyek

                                             —

                                             nem eurobankjegyek

                                             —

                                             eurobankjegyhez hasonló tárgyak

                                             —

                                             hibás kép vagy formátum

                                             —

                                             nagy szamárfül(ek) vagy hiányzó darab(ok)

                                             —

                                             a gép feltöltési vagy szállítási hibája

                                 Nem adható vissza az ügyfélnek

                                 2.

                                 Hamisgyanús eurobankjegyek

                                 A kép és a formátum felismert, de a gép által ellenőrzött egy vagy több valódiságot igazoló elem hiányzik, vagy egyértelműen a toleranciaszinten kívülre esik

                                 Nem adható vissza az ügyfélnek.
                                 Valódiságvizsgálat céljából – amennyiben azok rendelkezésre állnak, a számlatulajdonossal kapcsolatos információkkal együtt – haladéktalanul, de legkésőbb húsz munkanappal a gép általi felismerést követően eljuttatni a hatáskörrel rendelkező nemzeti hatóságokhoz

                                 3.

                                 Nem egyértelműen valódinak minősülő eurobankjegyek

                                 A kép és a formátum felismert, de nem az összes, a gép által ellenőrzött, valódiságot igazoló elem felismert minőségbeli és/vagy toleranciaszintbeli eltérések miatt. Többnyire forgalomképtelen eurobankjegyek

                                 Nem adható vissza az ügyfélnek.
                                 Az érintett eurobankjegyeket elkülönítve kell feldolgozni, majd valódiságvizsgálat céljából haladéktalanul, de legkésőbb húsz munkanappal a gépbe való befizetést követően el kell szállítani az NKB-hoz.

                                 4a.

                                 Valódinak és forgalomképesnek minősülő eurobankjegyek

                                 A gép által elvégzett valamennyi valódiság- és forgalomképességi vizsgálat pozitív eredménnyel járt

                                 Az ügyfélnek visszaadható

                                 4b.

                                 Valódinak és forgalomképtelennek minősülő eurobankjegyek

                                 A gép által elvégzett valamennyi valódiságvizsgálat pozitív eredménnyel járt. Legalább egy fogalomképességi feltétel vizsgálata negatív eredménnyel járt

                                 Nem adható vissza az ügyfélnek, az NKB részére visszaküldendő

                           A 2. táblázatra vonatkozó különös szabályok:

                                 1.

                                 Az 1., a 2. és a 3. kategóriába tartozó eurobankjegyek fizikailag nem különíthetők el. Vegyes bankjegy-kategóriák esetében mindhárom kategóriát a 2. kategóriába tartozó eurobankjegyként kell kezelni. Amennyiben az 1., a 2. és a 3. kategóriába tartozó eurobankjegyek egy másik bankjegyvizsgáló géppel, illetve amennyiben ahhoz egy NKB hozzájárul, képzett személyzet által elkülöníthetők, azokat a 2. táblázatban foglaltaknak megfelelően kell kezelni.

                                 2.

                                 A 3. kategóriába tartozó eurobankjegyek a 4b. kategóriába tartozó eurobankjegyektől fizikailag nem különíthetők el. Ilyen esetben a vegyesen a 3. és a 4b. kategóriába tartozó eurobankjegyek NKB-nak történő átadására vonatkozó, a 3. kategóriában meghatározott határidő továbbra is alkalmazandó.”

                  3.

                  A IIb. melléklet helyébe a következő szöveg lép:

                     „IIb. MELLÉKLET

                        AZ EUROBANKJEGYEK OSZTÁLYOZÁSA ÉS TOVÁBBI TEENDŐK ALKALMAZOTT ÁLTAL MŰKÖDTETETT GÉPEK ESETÉBEN

                     Az eurobankjegyeket az 1. táblázatban meghatározott kategóriák valamelyikébe kell besorolni. A 4a. és a 4b. kategóriákba tartozó eurobankjegyek az 1., a 2. és a 3. kategóriájú eurobankjegyektől fizikailag elkülönítendők. Azoknak a gépeknek, amelyek az eurobankjegyeket forgalomképesség szempontjából nem vizsgálják, nem kell a 4a. és a 4b. eurobankjegy-kategória között különbséget tenniük.

                        1.   táblázat

                        Az eurobankjegyek osztályozása és további teendők alkalmazott által kezelt gépek esetében

                                 Kategória

                                 Tulajdonságok

                                 Teendők

                                 1.

                                 Nem eurobankjegyként felismert tárgyak

                                 Nem eurobankjegyként felismert tárgyak az alábbi okok valamelyikénél fogva:

                                             —

                                             a gép által nem támogatott eurobankjegyek

                                             —

                                             nem eurobankjegyek

                                             —

                                             eurobankjegyhez hasonló tárgyak

                                             —

                                             hibás kép vagy formátum

                                             —

                                             nagy szamárfül(ek) vagy hiányzó darab(ok)

                                             —

                                             a gép feltöltési vagy szállítási hibája

                                 A gép visszaadja a személyzetnek további vizsgálat és egyéb teendők érdekében.
                                 A tárgyak alkalmazott általi szemrevételezése után azokat a pénzforgalmazó/pénzfeldolgozó visszaadja az ügyfélnek

                                 2.

                                 Hamisgyanús eurobankjegyek

                                 A kép és a formátum felismert, de a gép által ellenőrzött egy vagy több valódiságot igazoló elem hiányzik vagy egyértelműen a toleranciaszinten kívülre esik

                                 A gép visszaadja a személyzetnek további teendők érdekében.
                                 Az érintett bankjegyeket elkülönítve kell feldolgozni, majd végső valódiságvizsgálat céljából haladéktalanul, de legkésőbb húsz munkanappal a gép által történő feldolgozást követően el kell szállítani a hatáskörrel rendelkező nemzeti hatóságokhoz

                                 3.

                                 Nem egyértelműen valódinak minősülő eurobankjegyek

                                 A kép és a formátum felismert, de nem az összes, a gép által ellenőrzött, valódiságot igazoló elem felismert minőségbeli és/vagy toleranciaszintbeli eltérések miatt. Többnyire forgalomképtelen eurobankjegyek

                                 4a.

                                 Valódinak és forgalomképesnek minősülő eurobankjegyek

                                 A gép által elvégzett valamennyi valódiság- és forgalomképességi vizsgálat pozitív eredménnyel járt

                                 Visszaforgatásra felhasználható.
                                 A számlatulajdonos részére jóváírandó

                                 4b.

                                 Valódinak és forgalomképtelennek minősülő eurobankjegyek

                                 A gép által elvégzett valamennyi valódiságvizsgálat pozitív eredménnyel járt. Legalább egy fogalomképességi feltétel vizsgálata negatív eredménnyel járt

                                 Visszaforgatásra nem felhasználható, az NKB részére visszaküldendő.
                                 A számlatulajdonos részére jóváírandó

                           Az 1. táblázatra vonatkozó különös szabály:
                     Amennyiben a 2. és a 3. kategóriába tartozó eurobankjegyek a gép által fizikailag elkülöníthetők, illetve – amennyiben ahhoz az NKB hozzájárul – azok képzett személyzet által elkülöníthetők, úgy a 3. kategóriába tartozó eurobankjegyeket a 4b. kategóriába tartozó eurobankjegyekkel együtt lehet az NKB-nak átadni. Ilyen esetben a 2. kategóriába tartozó eurobankjegyeknek a hatáskörrel rendelkező nemzeti hatóságoknak, illetve a vegyesen a 3. és a 4b. kategóriába tartozó eurobankjegyeknek az NKB-nak történő átadására vonatkozó határidő a táblázatban foglaltaknak megfelelően továbbra is alkalmazandó.

                        Az alkalmazott által kezelt egyes gépekre vonatkozó külön osztályozási és válogatási szabályok

                                 1.

                                 A BPM az eurobankjegyeket osztályozza és fizikailag leválogatja, és a IIb. mellékletben meghatározottak szerint az 1., a 2. és a 3. kategóriába tartozó eurobankjegyeket fizikailag egy vagy több lerakóba, a 4a. és a 4b. kategóriába tartozó eurobankjegyeket pedig két külön lerakóba teszi, mindehhez a gépkezelő beavatkozásának kiiktatása érdekében legalább három lerakóra van szükség.

                                 2.

                                 A mindössze két lerakóval felszerelt BPM is felhasználható eurobankjegyek osztályozására és leválogatására, ha a következő követelmények teljesülnek:

                                             a)

                                             A valódiság- és forgalomképességi vizsgálat a gépen való ugyanazon áthaladáskor történik. Az áthaladás közben a 4a. kategóriába tartozó minden eurobankjegyet az egyik lerakóba, míg a többi kategóriába tartozó eurobankjegyeket a 4a. kategóriájú eurobankjegyekkel fizikailag nem érintkező különálló lerakóba kell leválogatni.

                                             b)

                                             Ha a kezelő az 1., a 2. vagy a 3. kategóriába tartozó eurobankjegyet talál a második lerakóban, az ebben található eurobankjegy(ek)en az ellenőrzést ismét le kell futtatnia. A második áthaladás közben az 1., a 2. és a 3. kategóriába tartozó eurobankjegyeket ezek külön lerakóba történő leválogatásával el kell választani a 4b. kategóriába tartozó eurobankjegyektől, és a fenti táblázatban foglaltaknak megfelelően kell kezelni. Mivel a gép nem tudja az 1., a 2. és a 3. kategóriába tartozó eurobankjegyeket fizikailag külön lerakóba szétválasztani, azokat a 2. kategóriába tartozó eurobankjegynek kell minősíteni és ennek megfelelően kell kezelni.

                                 3.

                                 A BAM az eurobankjegyeket osztályozza és fizikailag leválogatja, az 1., a 2. és a 3. kategóriába tartozó eurobankjegyeket az egyik lerakóba, a 4a. és a 4b. kategóriába tartozó eurobankjegyeket pedig a második lerakóba, mindehhez a gépkezelő beavatkozásának kiiktatása érdekében legalább két lerakóra van szükség.

                                 4.

                                 Az egyetlen lerakóval felszerelt BAM is felhasználható eurobankjegyek osztályozására és leválogatására, ha a következő követelmények teljesülnek:

                                             a)

                                             Az 1., a 2. vagy a 3. kategóriába tartozó eurobankjegyek feldolgozásakor a gépnek a feldolgozást minden alkalommal haladéktalanul le kell állítania, és az adott eurobankjegyet olyan helyzetben kell tartania, amely megakadályozza a fizikai érintkezést a valódinak minősített eurobankjegyekkel.

                                             b)

                                             A valódiságvizsgálat eredményét az 1., a 2. vagy a 3. kategóriába tartozó minden egyes eurobankjegy tekintetében a kijelzőn kell megjeleníteni. Mivel a gép nem tudja az 1., a 2. és a 3. kategóriába tartozó eurobankjegyeket fizikailag külön lerakóba szétválasztani, azokat a 2. kategóriába tartozó eurobankjegynek kell minősíteni és ennek megfelelően kell kezelni.

                                             c)

                                             A gépnek a feldolgozás leállásakor ellenőriznie kell az 1., a 2. vagy a 3. kategóriájú eurobankjegy jelenlétét, és a feldolgozás csak azt követően indulhat újra, hogy a kezelő az 1., a 2. vagy a 3. kategóriájú eurobankjegyet fizikailag eltávolította.

                                             d)

                                             A kezelő a feldolgozás üzemmód minden egyes leállásakor legfeljebb az 1., a 2. vagy a 3. kategóriába tartozó egy eurobankjegyhez férhet hozzá.”

                  4.

                  A IIIa. mellékletet el kell hagyni, a IIIb. melléklet számozása III. mellékletre módosul.

                  5.

                  A IV. melléklet helyébe a következő szöveg lép:„
                     IV. MELLÉKLET

                        ADATGYŰJTÉS PÉNZFORGALMAZÓKTÓL/PÉNZFELDOLGOZÓKTÓL

                     1.   Célkitűzések

                     Az adatgyűjtés célja az NKB-k és az EKB számára a pénzforgalmazók/pénzfeldolgozók vonatkozó tevékenységének és a készpénzforgalmi ciklus alakulásának nyomon követése.
                     2.   Általános elvek

                                 2.1.

                                 A bankjegyvizsgáló gépekre vonatkozó adatokat csak akkor kell jelenteni, ha a gépeket ennek a határozatnak történő megfelelés érdekében használják.

                                 2.2.

                                 A pénzforgalmazók/pénzfeldolgozók rendszeresen megadják tagállamuk NKB-jának a következő adatokat:

                                             —

                                             azokra a helyiségekre vonatkozó adatok, ahol pénzforgalmazás/pénzkezelés folyik, mint például a fióktelepek, valamint

                                             —

                                             a bankjegyvizsgáló gépekre és az automata pénzkiadókra vonatkozó adatok.

                                 2.3.

                                 Ezen túlmenően az eurobankjegyeket bankjegyvizsgáló gépeken és automata pénzkiadókon keresztül visszaforgató pénzforgalmazók/pénzfeldolgozók rendszeresen megadják tagállamuk NKB-jának a következő adatokat:

                                             —

                                             a bankjegyvizsgáló gépek és automata pénzkiadók használatával zajló készpénzműveletek nagyságára (a feldolgozott eurobankjegyek számára) vonatkozó adatok,

                                             —

                                             azon távoli, alacsony készpénzforgalmú fióktelepekre vonatkozó adatok, ahol a forgalomképességi vizsgálat kézi úton folyik.

                           3.   Adattípusok és adatszolgáltatási követelmények

                                 3.1.

                                 A begyűjtött adatokat azok jellegétől függően törzsadatokra és operatív adatokra bontják.

                        Törzsadatok

                                 3.2.

                                 A törzsadatok körébe az alábbiakra vonatkozó adatok tartoznak: a) az egyes pénzforgalmazók/pénzfeldolgozók, valamint a működő bankjegyvizsgáló gépeik és automata pénzkiadó gépeik; továbbá b) a hitelintézetek távoli fióktelepei.

                                 3.3.

                                 A törzsadatokat az NKB-nak e határozat alkalmazásának napján, ezt követően pedig hathavonta kell megadni. Az 1. függelékben meghatározott sablonban megadott adatokat meg kell adni, de az NKB előírhatja azoknak más formátumban történő szolgáltatását. Az NKB-k egy átmeneti időszakon át havi vagy negyedéves adatszolgáltatást kérhetnek, ha a határozat hatálybalépése előtt a gyakorlat ez volt.

                                 3.4.

                                 Az NKB-k dönthetnek úgy, hogy ellenőrzési célra helyi, például fióktelepi szinten gyűjtenek adatokat.

                                 3.5.

                                 Az NKB-k dönthetnek úgy, hogy kizárják az adatszolgáltatási követelmények hatálya alól azokat a bankjegyvizsgáló gépeket, amelyek kizárólag eurobankjegyek pénztári forgalomban történő kiadására, illetve visszaforgatásra nem kerülő eurobankjegyek kiadására használnak fel. Az NKB előírhatja, hogy a pénzforgalmazók/pénzfeldolgozók jelöljék meg azokat a CRM-ket és CCM-ket, amelyeket CCM-ként/CIM-ként vagy CIM-ként használnak.

                                 3.6.

                                 A 3. függelékben meghatározott sablonban a távoli fióktelepekre vonatkozóan megadott adatokat meg kell adni, de az NKB előírhatja azoknak más formátumban történő szolgáltatását.

                        Operatív adatok

                                 3.7.

                                 A pénzforgalmazóktól/pénzfeldolgozóktól származó, az eurobankjegyek feldolgozására és visszaforgatására vonatkozó adatok operatív adatnak minősülnek.

                                 3.8.

                                 Az NKB-k dönthetnek úgy, hogy az 1338/2001/EK rendelet 6. cikkének (1) bekezdésében említett gazdasági szereplőket mentesítik az operatív adatok szolgáltatásának kötelezettsége alól, ha az általuk automata pénzkiadókon keresztül visszaforgatott eurobankjegyek száma nem éri el az NKB által meghatározott küszöbértéket.

                                 3.9.

                                 Az adatokat hathavonként kell megadni. Az adatokat legkésőbb az adott adatszolgáltatási időszak végét követő két hónapon belül kell szolgáltatni, azaz február és augusztus végéig. Az adatszolgáltatáshoz használható a 2. függelékben található sablon. Az NKB-k egy átmeneti időszakon át havi vagy negyedéves adatszolgáltatást kérhetnek, ha a határozat hatálybalépése előtt a gyakorlat ez volt.

                                 3.10.

                                 Az adatokat azok a pénzforgalmazók/pénzfeldolgozók szolgáltatják, amelyek eurobankjegyek fizikai kezelését végzik. Ha a pénzforgalmazó/pénzfeldolgozó a valódiság- és forgalomképességi vizsgálatot más pénzforgalmazónak/pénzfeldolgozónak kiszervezi, az adatszolgáltatást a 3. cikk (2) bekezdésének megfelelően kijelölt pénzforgalmazó/pénzfeldolgozó teljesíti.

                                 3.11.

                                 A pénzforgalmazók/pénzfeldolgozók az adatokat darabszámban (mennyiségben), országosan összesítve és eurobankjegy-címlet szerinti bontásban szolgáltatják. Bankjegysorozat szerinti bontást nem szükséges szolgáltatni. Hitelintézetek távoli fióktelepei tekintetében az operatív adatok szolgáltatása elkülönítve történik.

                                 3.12.

                                 Az NKB-k dönthetnek úgy, hogy ellenőrzési célra helyi, például fióktelepi szinten gyűjtenek adatokat.

                                 3.13.

                                 Az NKB-k dönthetnek úgy, hogy kizárják az adatszolgáltatási követelmények hatálya alól azokat az eurobankjegyeket, amelyeket bankjegyvizsgáló gépeken dolgoznak fel és pénztári forgalomban adnak ki.

                                 3.14.

                                 Az NKB azokat a pénzforgalmazókat/pénzfeldolgozókat, amelyek a valódiság- és forgalomképességi vizsgálatot más pénzforgalmazóknak/pénzfeldolgozóknak szervezik ki, felkérheti a megbízottakra vonatkozó részletes adatszolgáltatásra, ideértve a kiszervezési megállapodásokat is.

                                 3.15.

                                 A 3. függelékben meghatározott sablonban a távoli fióktelepekre vonatkozóan meghatározott adatokat meg kell adni, de az NKB előírhatja azoknak más formátumban történő szolgáltatását, és megállapodhat a pénzforgalmazókkal/pénzfeldolgozókkal részletesebb adatgyűjtésről is.

                           4.   Az adatok titkossága és közzététele

                                 4.1.

                                 A törzsadatok és az operatív adatok egyaránt titkosak.

                                 4.2.

                                 Az NKB-k és az EKB dönthetnek jelentések vagy statisztikák e melléklet alapján beszerzett adatok felhasználásával történő közzététele mellett. Az ilyen kiadványokhoz az adatokat úgy kell összesíteni, hogy abból az egyes adatszolgáltatókat ne lehessen azonosítani.

                     1. függelék

                        SABLON AZ ADATSZOLGÁLTATÁSHOZ

                        Törzsadatok

                     Az adatszolgáltatás címzettje:
                     [Az NKB neve; kapcsolattartó kérdések esetére; cím]
                     1.   A pénzforgalmazó/pénzfeldolgozó adatai

                     A pénzforgalmazó/pénzfeldolgozó neve:
                     Központi címe:
                     Postai irányítószám:
                     Város:
                     Utca:
                     Vállalat típusa:

                                 —

                                 hitelintézet

                                 —

                                 pénzváltó

                                 —

                                 pénzfeldolgozó vállalat, amely nem pénzforgalmi intézmény

                                 —

                                 kereskedő (kiskereskedő)

                                 —

                                 kaszinó

                                 —

                                 egyéb, ideértve a fenti kategóriákba nem tartozó pénzforgalmi intézményeket (kérjük megadni)

                           Kapcsolattartók:
                     Nevek:
                     Telefonszámok:
                     Telefaxszámok:
                     E-mail címek:
                     Kiszervező partner (ha van):
                     Név:
                     Cím:
                     Postai irányítószám:
                     Város:
                     2.   Ügyfél által kezelt gépek

                                 Gépkategória

                                 Azonosító szám (1)

                                 Gyártó (1)

                                 A gép megnevezése (1)

                                 Azonosítás (1)

                                 (felismerő rendszer/szoftververziók)

                                 Üzemben lévő gépek száma összesen

                                 CIM

                                 CRM

                                 CCM

                                 COM

                           3.   Alkalmazott által kezelt gépek

                                 Gépkategória

                                 Azonosító szám (2)

                                 Gyártó (2)

                                 A gép megnevezése (2)

                                 Azonosítás (2)

                                 (felismerő rendszer/szoftververziók)

                                 Üzemben lévő gépek száma összesen

                                 BPM

                                 BAM

                                 TARM

                                 TAM

                           4.   Automata pénzkiadók

                                 Üzemben lévő gépek száma összesen

                                 ATM

                                 SCoT

                                 Egyéb

                     2. függelék

                        SABLON AZ ADATSZOLGÁLTATÁSHOZ

                        Operatív adatok

                     1.   A pénzforgalmazó/pénzfeldolgozó adatai

                                 A pénzforgalmazó/pénzfeldolgozó neve

                                 Adatszolgáltatási időszak

                           2.   Adatok

                     Kérjük az adatokat – az NKB döntésétől függően – országosan vagy regionálisan, a távoli fióktelepek adatai nélkül, összesítve megadni.

                                 Feldolgozott eurobankjegyek száma összesen (3)

                                 Ebből forgalomképtelenként leválogatott (3)

                                 Ebből visszaforgatott (4)

                                 5 EUR

                                 10 EUR

                                 20 EUR

                                 50 EUR

                                 100 EUR

                                 200 EUR

                                 500 EUR

                                 Az ügyfél által kezelt gépeken és automata pénzkiadókon át kiadott eurobankjegyek száma

                           Amennyiben egy NKB alkalmazza a távoli fiókokra vonatkozó, a 7. cikkben meghatározott kivételt, ezek az adatok kötelezőek az adott tagállam hitelintézetei számára. A hitelintézeteknek konzultálniuk kell az NKB-jukkal annak érdekében, hogy meggyőződjenek arról, hogy ezeket az adatokat szolgáltatniuk kell-e.

                     3. függelék

                        HITELINTÉZETEK TÁVOLI FIÓKJAI

                     Ezeket az adatokat csak azoknak a hitelintézeteknek kell megadniuk, amelyek rendelkeznek a 7. cikk (1) bekezdésében említett távoli fiókokkal.
                     1.   Hitelintézet adatai

                                 Hitelintézet neve

                                 Adatszolgáltatási időszak

                     2.   Adatok

                                 Távoli fiók neve

                                 Cím

                                 Az ügyfél által kezelt gépeken és automata pénzkiadókon át kiadott eurobankjegyek száma

                           ”

         (1)  Ezeket a rovatokat az EKB weboldalán szereplő adatok szerint kell kitölteni.

         (2)  Ezeket a rovatokat az EKB weboldalán szereplő adatok szerint kell kitölteni.

         (3)  Ez a tétel egyaránt lefedi az alkalmazott és az ügyfél által kezelt gépek adatait.

         (4)  Az NKB döntése szerint nem tartoznak bele az NKB-nak visszaküldött eurobankjegyek és a pénztári forgalomban visszaforgatott eurobankjegyek.


title: 2004/713/EK: Az Európai Parlament határozata (2004. április 21.) az Eurojust elnökének a 2002-es pénzügyi évre vonatkozó költségvetésének végrehajtására vonatkozó felelősség alóli mentesítéséről

text:
               21.4.2004

               HU

               Az Európai Unió Hivatalos Lapja

               L 330/7

         AZ EURÓPAI PARLAMENT HATÁROZATA
   (2004. április 21.)
   az Eurojust elnökének a 2002-es pénzügyi évre vonatkozó költségvetésének végrehajtására vonatkozó felelősség alóli mentesítéséről
   (2004/713/EK)

    ---documentbreak---

               21.4.2004

               HU

               Az Európai Unió Hivatalos Lapja

               L 330/7

         AZ EURÓPAI PARLAMENT ÁLLÁSFOGLALÁSA
   az Eurojust elnökének a 2002-es pénzügyi évre vonatkozó költségvetésének végrehajtására vonatkozó felelősség alóli mentesítéséről szóló határozatról, a kapcsolódó nyilatkozatokkal


title: 2011/35/KKBP: A Politikai és Biztonsági Bizottság BiH/17/2011 határozata ( 2011. január 14. ) az Európai Unió bosznia-hercegovinai katonai művelete EU műveleti parancsnokának kinevezéséről

text:
               21.1.2011

               HU

               Az Európai Unió Hivatalos Lapja

               L 18/41

         A POLITIKAI ÉS BIZTONSÁGI BIZOTTSÁG BiH/17/2011 HATÁROZATA
   (2011. január 14.)
   az Európai Unió bosznia-hercegovinai katonai művelete EU műveleti parancsnokának kinevezéséről
   (2011/35/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkének második bekezdésére,
   tekintettel az EU bosznia-hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikkének (1) bekezdésére,
   mivel:

               (1)

               A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot az EU műveleti parancsnokának kinevezésére vonatkozó döntések meghozatalára.

               (2)

               Az Európai Unió bosznia-hercegovinai katonai művelete EU műveleti parancsnokának kinevezéséről szóló, 2007. szeptember 25-i BiH/10/2007 politikai és biztonsági bizottsági határozatnak (2) megfelelően John McCOLL tábornokot, európai szövetséges főparancsnok-helyettest (DSACEUR) az Európai Unió bosznia-hercegovinai katonai műveletének EU műveleti parancsnokává nevezték ki.

               (3)

               A NATO úgy határozott, hogy John McCOLL tábornok helyére Sir Richard SHIRREFF tábornokot nevezi ki európai szövetséges főparancsnok-helyettessé. Sir Richard SHIRREFF tábornok kinevezése 2011. március 4-től kezdődően hatályos. Sir Richard SHIRREFF tábornoknak az Európai Unió bosznia-hercegovinai katonai műveletének EU műveleti parancsnokaként is fel kell váltania John McCOLL tábornokot.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.

               (5)

               Az Európai Tanács 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” rendelkezései és azok végrehajtása kizárólag az Unió azon tagállamaira vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         ELFOGADTA EZT A HATÁROZATOT:
   1. cikk
   Sir Richard SHIRREFF tábornokot az Európai Unió bosznia-hercegovinai katonai műveletének EU műveleti parancsnokává nevezik ki.
   2. cikk
   Ez a határozat 2011. március 4-én lép hatályba.

      Kelt Brüsszelben, 2011. január 14-én.

            a Politikai és Biztonsági Bizottság részéről

            a levezető elnök

         O. SKOOG

      (1)  HL L 252., 2004.7.28., 10. o.

      (2)  HL L 293., 2007.11.10., 8. o.


title: Az Európai Parlament és a Tanács 1358/2008/EK határozata ( 2008. december 16. ) a 2007–2013-as időszakra az aktív európai polgárságot támogató Európa a polgárokért című program létrehozásáról szóló 1904/2006/EK határozat módosításáról

text:
               30.12.2008

               HU

               Az Európai Unió Hivatalos Lapja

               L 350/58

      AZ EURÓPAI PARLAMENT ÉS A TANÁCS 1358/2008/EK HATÁROZATA

   (2008. december 16.)
   a 2007–2013-as időszakra az aktív európai polgárságot támogató „Európa a polgárokért” című program létrehozásáról szóló 1904/2006/EK határozat módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen 151. és 308. cikkére,
   tekintettel a Bizottság javaslatára,
   az Európai Gazdasági és Szociális Bizottsággal folytatott konzultációt követően,
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (1),
   mivel:

               (1)

               A 2006. december 12-i 1904/2006/EK európai parlamenti és tanácsi határozat (2) létrehozta a 2007–2013-as időszakra az „Európa a polgárokért” című programot.

               (2)

               Az 1904/2006/EK határozat 8. cikkének (3) bekezdése előírja, hogy a program végrehajtásához szükséges összes, a (2) bekezdésben fel nem sorolt egyéb intézkedést a határozat 9. cikkének (3) bekezdésében meghatározott eljárásnak – azaz a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (3) létrehozott tanácsadó bizottsági eljárásnak – megfelelően kell meghozni.

               (3)

               Az 1904/2006/EK határozatnak ez a megszövegezése azt jelenti, hogy a határozat 8. cikkének (2) bekezdésében foglalt kiválasztási határozatokon kívüli egyéb kiválasztási határozatok a tanácsadó bizottsági eljárásnak, illetve a Parlament ellenőrzési jogának hatálya alá tartoznak.

               (4)

               Márpedig e kiválasztási határozatok elsősorban alacsony összegű, politikailag érzékeny döntéseket nem igénylő támogatásokra irányulnak.

               (5)

               A szóban forgó eljárási szabályok két-három hónapos további késedelmet okoznak a támogatások pályázóknak történő odaítélési folyamatában. E szabályok számtalan késedelmet idéznek elő a támogatások kedvezményezettjei számára, aránytalan terhet rónak a programigazgatásra, és az odaítélt támogatások jellegénél fogva nem képviselnek hozzáadott értéket.

               (6)

               A kiválasztási határozatok gyorsabb és hatékonyabb végrehajtásának lehetővé tétele érdekében a tanácsadó bizottsági eljárást olyan kötelezettséggel kell felváltani, mely szerint a Bizottságnak haladéktalanul tájékoztatnia kell az Európai Parlamentet és a tagállamokat az 1904/2006/EK határozat végrehajtására irányuló összes olyan intézkedésről, amelyet bizottsági segítség nélkül végeztek,

         ELFOGADTA EZT A HATÁROZATOT:
   1. cikk
   Az 1904/2006/EK határozat a következőképpen módosul:

               1.

               A 8. cikk (3) bekezdése helyébe a következő szöveg lép:
               „(3)   A Bizottság, az említett határozat elfogadását követő két munkanapon belül, tájékoztatja a 9. cikkben említett bizottságot és az Európai Parlamentet az e határozat végrehajtása céljából hozott minden további kiválasztási határozatról. E tájékoztatás tartalmazza a beérkezett pályázatok leírását és elemzését, az értékelési és kiválasztási eljárás leírását, valamint mind a finanszírozásra javasolt, mind a visszautasított projektek felsorolását.”

               2.

               A 9. cikk (3) bekezdését törölni kell.

         2. cikk
   A Bizottság 2010. június 30-ig jelentést tesz az Európai Parlamentnek és a Tanácsnak e határozat hatásairól.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Strasbourgban, 2008. december 16-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         B. LE MAIRE

      (1)  Az Európai Parlament 2008. szeptember 2-i véleménye (a Hivatalos Lapban még nem tették közzé) és a Tanács 2008. november 20-i határozata.

      (2)  HL L 378., 2006.12.27., 32. o.

      (3)  HL L 184., 1999.7.17., 23. o.


title: A Tanács (EU) 2016/581 határozata (2016. április 11.) az Európai Unió és az Uruguayi Keleti Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás Európai Unió nevében történő aláírásáról

text:
               16.4.2016

               HU

               Az Európai Unió Hivatalos Lapja

               L 101/1

         A TANÁCS (EU) 2016/581 HATÁROZATA
   (2016. április 11.)
   az Európai Unió és az Uruguayi Keleti Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2013. július 15-én a Tanács felhatalmazta a Bizottságot arra, hogy a Horvát Köztársaságnak az Európai Unióhoz való csatlakozása során az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet bizonyos egyéb tagjaival.

               (2)

               A Bizottság a tárgyalásokat a Tanács által elfogadott tárgyalási irányelveket követve folytatta le.

               (3)

               E tárgyalások lezárultak, és az Európai Unió és az Uruguayi Keleti Köztársaság között az 1994. évi GATT XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodást 2015. december 18-án parafálták.

               (4)

               A megállapodást alá kell írni,

         ELFOGADTA EZT A HATÁROZATOT:
   1. cikk
   Az Európai Unió és az Uruguayi Keleti Köztársaság között az 1994. évi GATT XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan létrejött megállapodás aláírását a Tanács az Unió nevében levélváltás formájában engedélyezi, figyelemmel a megállapodás megkötésére (1).
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. április 11-én.

            a Tanács részéről

            az elnök

         M.H.P. VAN DAM

      (1)  A megállapodás szövege megkötésekor a határozattal együtt kerül közzétételre.


title: Az Európai Központi Bank határozata (2004.április 23.) az Európai Központi Bank tőkéjének az euróövezeten kívüli nemzeti központi bankok részéről történő befizetéséhez szükséges intézkedések meghatározásáról (EKB/2004/10)

text:
               9.6.2004

               HU

               Az Európai Unió Hivatalos Lapja

               L 205/19

      AZ EURÓPAI KÖZPONTI BANK HATÁROZATA

   (2004. április 23.)
   az Európai Központi Bank tőkéjének az euróövezeten kívüli nemzeti központi bankok részéről történő befizetéséhez szükséges intézkedések meghatározásáról
   (EKB/2004/10)
   (2004/507/EK)
   AZ EURÓPAI KÖZPONTI BANK ÁLTALÁNOS TANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 48. cikkére,
   mivel:

               (1)

               Az Európai Központi Bank tőkéjének az euróövezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2003. december 18-i EKB/2003/19 határozat (1) meghatározta, hogy a 2004. január 1-jéig az eurót nem bevezető tagállamok nemzeti központi bankjai (NKB-k) az EKB-ban való részesedésük hány százalékát voltak kötelesek befizetni 2004. január 1-jén az EKB működési költségeihez való hozzájárulásként.

               (2)

               Tekintettel arra, hogy a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság 2004. május 1-jén csatlakozik az Európai Unióhoz, illetve arra, hogy ezen országok NKB-jai 2004. május 1-jén a Központi Bankok Európai Rendszerének (KBER) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozat (2) meghatározza 2004. május 1-jétől az EKB tőkéjének tőkejegyzési kulcsában a részt vevő NKB-khoz rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok).

               (3)

               Az EKB jegyzett tőkéje 2004. május 1-jétől5 564 669 247,19 euró.

               (4)

               A kibővített tőkejegyzési kulcs szükségessé teszi egy olyan új EKB-határozat elfogadását, amely 2004. január 1-jétől hatályon kívül helyezi az EKB/2003/19 határozatot, illetve meghatározza az EKB tőkéje jegyzésének azon százalékarányát, amelyet az eurót 2004. május 1-jéig még be nem vezető tagállamok NKB-jai (a továbbiakban: euróövezeten kívüli NKB-k) 2004. május 1-jén kötelesek befizetni.

               (5)

               Az Európai Központi Bank Általános Tanácsának eljárási szabályzatának 3.3. cikkére figyelemmel és tekintettel az Általános Tanácsnak e határozat meghozatalában való közreműködésére, a Česká národní banka, az Eesti Pank, a Central Bank of Cyprus, a Latvijas Banka, a Lietuvos bankas, a Magyar Nemzeti Bank, a Bank Ċentrali ta’ Malta/Central Bank of Malta, a Narodowy Bank Polski, a Banka Slovenije és a Národná banka Slovenska elnökei lehetőséget kaptak arra, hogy e határozattal kapcsolatban észrevételeket nyújtsanak be annak elfogadása előtt,

         A KÖVETKEZŐKÉPPEN HATÁROZOTT:
   1.cikk
   A befizetett tőke mértéke és formája
   Az egyes euróövezeten kívüli NKB-k az EKB tőkéjére vonatkozó tőkejegyzésük 7 %-át fizetik be 2004. május 1-jén. Figyelembe véve az EKB/2004/5 határozat 2. cikkében meghatározott tőkejegyzésikulcs-súlyokat, az egyes euróövezeten kívüli NKB-k 2004. május 1-jén így az alábbi táblázatban a nevük mellett feltüntetett összegeket fizetik be:

               (euró)

               Euróövezeten kívüli NKB

               Česká národní banka

               5 680 859,54

               Danmarks Nationalbank

               6 101 159,01

               Eesti Pank

               694 915,90

               Central Bank of Cyprus

               506 384,90

               Latvijas Banka

               1 160 010,95

               Lietuvos bankas

               1 723 656,30

               Magyar Nemzeti Bank

               5 408 190,75

               Bank Ċentrali ta’ Malta/Central Bank of Malta

               252 023,87

               Narodowy Bank Polski

               20 013 889,41

               Banka Slovenije

               1 302 967,30

               Národná banka Slovenska

               2 783 948,38

               Sveriges Riksbank

               9 400 451,41

               Bank of England

               56 022 530,23

         2. cikk
   A befizetett tőke módosítása
   (1)   A Danmarks Nationalbank, a Sveriges Riksbank és a Bank of England már befizették az EKB/2003/18 határozat alapján 2004. április 30-ig hatályos, az EKB tőkéjére vonatkozó jegyzésük 5 %-át. Tekintettel erre a tényre, az eset függvényében ezek az NKB-k átutalják a fennmaradó összeget az EKB számára, vagy a különbség összegét visszakapják az EKB-tól annak érdekében, hogy az 1. cikk táblázatában szereplő összegek befizetése teljesüljön.
   (2)   A többi euróövezeten kívüli NKB köteles átutalni az 1. cikk táblázatában a neve mellett feltüntetett összegeket.
   (3)   Az ezen cikk szerinti valamennyi átutalás az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról és befizetéséről szóló szabályok megállapításáról szóló 2004. április 22-i EKB/2004/7 határozatban (3) meghatározott szabályok alapján történik.
   3. cikk
   Záró rendelkezések
   (1)   Ez a határozat 2004. április 23-án lép hatályba.
   (2)   Az EKB/2003/19 határozat 2004. május 1-jén hatályát veszti.

      Kelt Frankfurt am Mainban, 2004. április 23-án.

            az EKB elnöke

         Jean-Claude TRICHET

      (1)  HL L 9., 2004.1.15., 31. o.

      (2)  Lásd ennek a Hivatalos Lapnak az 5. oldalát.

      (3)  Lásd ennek a Hivatalos Lapnak a 9. oldalát.


title: A Bizottság határozata ( 2013. április 23. ) a jó adóügyi kormányzással, az agresszív adótervezéssel és a kettős adóztatással foglalkozó platform elnevezésű bizottsági szakértői csoport létrehozásáról

text:
               26.4.2013

               HU

               Az Európai Unió Hivatalos Lapja

               C 120/17

         A BIZOTTSÁG HATÁROZATA
   (2013. április 23.)
   a jó adóügyi kormányzással, az agresszív adótervezéssel és a kettős adóztatással foglalkozó platform elnevezésű bizottsági szakértői csoport létrehozásáról
   2013/C 120/07
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               2012. december 6-i közleményében (1) a Bizottság az adócsalás és az adókikerülés elleni küzdelem megerősítését célzó cselekvési tervet mutatott be. A közleményt két ajánlás kísérte, az egyik az agresszív adótervezésről (2), a másik a jó adóügyi kormányzásra vonatkozó minimumkövetelmények harmadik országok általi teljesítésének ösztönzésére irányuló intézkedésekről (3) szólt. Ezek a területek kiemelt fontosságúak napjainkban, amint azt az Európai Parlament az adócsalás és az adóelkerülés elleni küzdelem terén teendő konkrét lépésekre irányuló felhívásról szóló 2012. április 19-i állásfoglalásában (4) is hangsúlyozta.

               (2)

               Az agresszív adótervezésről szóló ajánlással összhangban a tagállamoknak visszaélés elleni általános szabályt kell elfogadniuk, amelynek értelmében figyelmen kívül hagyják az olyan mesterséges ügyleteket, amelyek alapvető célja az adóelkerülés, és adóügyi szabályaikat a tényleges gazdasági tartalomnak megfelelően alkalmazzák. Az ajánlás emellett arra is ösztönzi a tagállamokat, hogy a kettős adóztatás elkerüléséről szóló egyezményeikbe építsenek be egy rendelkezést, amely az adóztatás kettős elmaradásának egy speciális formáját hivatott megakadályozni.

               (3)

               A jó adóügyi kormányzásra vonatkozó minimumkövetelmények harmadik országok általi teljesítésének ösztönzésére irányuló intézkedésekről szóló ajánlás meghatározza azokat a kritériumokat, amelyek alapján azonosíthatók a minimumkövetelményeket nem teljesítő harmadik országok. Az ajánlás felsorolja azokat az intézkedéseket is, amelyeket a tagállamok a minimumkövetelményeket nem teljesítő harmadik országokkal szemben, illetve az azokat teljesítő vagy a teljesítésre kötelezettséget vállaló harmadik országok javára hozhatnak.

               (4)

               Fontos, hogy ezen ajánlások végrehajtása során a lehető legnagyobb mértékben felhasználásra kerüljön minden vonatkozó tapasztalat, szaktudás és vélemény. Emellett ezen elemeknek abba – a fent említett ajánlások alkalmazásáról szóló – jelentésbe is be kell épülniük, amelynek 2015 végéig történő közzétételére a Bizottság kötelezettséget vállalt. Hozzá kell járulniuk a Bizottság által az érintett területen végzett további munkához is.

               (5)

               Az egységes piacon történő kettős adóztatásról szóló közleményében (5) a Bizottság arra a következtetésre jutott, hogy megvizsgálja egy uniós kettős adóztatási fórum (azaz egy, az e témával kapcsolatos problémákat megvitató szakértői csoport) létrehozásának lehetséges előnyeit. Tekintettel arra, milyen fontos szerepet játszanak e problémák a belső piac működésében, úgy tűnik, célszerű, hogy azokat egy szakértői csoport rendszeresen megvitassa. Emellett a Bizottság által szervezett, az adóztatás kettős elmaradásának konkrét példáival és kezelésének lehetséges módjaival foglalkozó nyilvános konzultáció során kapott válaszok azt hangsúlyozták, hogy gyakorlati szempontból a kettős adóztatás és az adóztatás kettős elmaradása gyakran összekapcsolódik, így nem célszerű azokat külön kezelni. Tekintve, hogy az adóztatás kettős elmaradása kapcsolatot mutat a fent említett témakörök egyikével, az agresszív adótervezéssel, helyénvaló a kettős adóztatást ugyanazon szakértői csoporton belül, azaz a szóban forgó platformon kezelni.

               (6)

               A platform lehetőséget nyújt az említett területekre vonatkozó párbeszédek lebonyolítására, amelyek során sor kerül a tapasztalatok és szakmai ismeretek cseréjére, és valamennyi érdekelt fél véleménye meghallgatásra kerül.

               (7)

               A platform a Bizottság elnökletével működik, résztvevői a tagállami adóhatóságok képviselői, valamint az üzleti, illetve civil szférát és az adószakértőket képviselő szervezetek.

               (8)

               A platform tagjai számára meg kell határozni az információk nyilvánosságra hozatalára vonatkozó szabályokat.

               (9)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kell feldolgozni,

         A KÖVETKEZŐKÉPPEN HATÁROZOTT:
   1. cikk
   Tárgy
   E határozattal létrejön a jó adóügyi kormányzással, az agresszív adótervezéssel és a kettős adóztatással foglalkozó platform (a továbbiakban: a platform) elnevezésű szakértői csoport.
   2. cikk
   Feladatok
   A platform feladatai a következők:

               a)

               az üzleti és a civil szféra, valamint a nemzeti adóhatóságok közötti párbeszéd ösztönzése a jó adóügyi kormányzás, az agresszív adótervezés és a kettős adóztatás területéhez tartozó témákban. A jó adóügyi kormányzás fogalma magában foglalja az átláthatóságot, az információcserét és a tisztességes adóversenyt;

               b)

               a Bizottság ellátása olyan információkkal, amelyek e területek prioritásainak meghatározása, valamint az e területeken elérhető haladás megfelelő eszközeinek kiválasztása szempontjából relevánsak;

               c)

               az említett területeken esetleg releváns technikai és gyakorlati kérdések, valamint lehetséges megoldások azonosítása révén hozzájárulás a fent említett bizottsági ajánlások lehető legjobb alkalmazásához és végrehajtásához;

               d)

               a Bizottság ellátása olyan információkkal, amelyek a jó adóügyi kormányzásra vonatkozó minimumkövetelmények harmadik országok általi teljesítésének ösztönzésére irányuló intézkedésekről és az agresszív adótervezésről szóló ajánlások alkalmazásáról szóló jelentés kidolgozása szempontjából relevánsak;

               e)

               megvitatja az adóhatóságok, illetve az üzleti és civil szféra szakértői, valamint az adószakértők által felvetett gyakorlati kérdéseket, továbbá lehetséges megoldásokat dolgoz ki a belső piac zökkenőmentes működését érintő jelenlegi kettős adóztatási problémák kezelésére.

         3. cikk
   Konzultáció
   A Bizottság a jó adóügyi kormányzáshoz, az agresszív adótervezéshez és a kettős adóztatáshoz kapcsolódó bármely kérdésben konzultálhat a platformmal.
   4. cikk
   Tagság, a tagok kinevezése
   (1)   A platform legfeljebb 45 tagból áll.
   (2)   A platform tagjai a következők:

               a)

               a tagállamok adóhatóságai;

               b)

               az üzleti és civil szféra, illetve az adószakértők szervezetei közül legfeljebb tizenöt szervezet.

         (3)   Minden tagállam adóhatósága egy képviselőt nevez ki a határokon átnyúló adóztatás területével, azon belül pedig az agresszív adótervezés elleni küzdelemmel foglalkozó tisztviselők közül.
   (4)   A (2) bekezdés b) pontjában említett szervezeteket pályázati felhívást követően az Adóügyi és Vámuniós Főigazgatóság főigazgatója nevezi ki a 2. cikkben említett területeken megfelelő kompetenciával rendelkező azon szervezetek közül, amelyek jelentkeztek a pályázati felhívásra.
   (5)   A pályázati felhívásra való jelentkezéskor a szervezeteknek képviselőt és pótképviselőt kell jelölniük; utóbbi a képviselőt helyettesíti annak távolléte vagy akadályoztatása esetén. Az Adóügyi és Vámuniós Főigazgatóság főigazgatója ellenezheti valamely képviselő vagy pótképviselő kinevezését, ha az nem felel meg a pályázati kiírásban megadott feltételeknek. Ilyen esetben az érintett szervezetet másik képviselő vagy pótképviselő jelölésére kérik fel.
   (6)   A póttagok kinevezésére ugyanazon feltételek vonatkoznak, mint a tagokéra; a póttagok automatikusan helyettesítik a hiányzó vagy akadályoztatott tagokat.
   (7)   A szervezetek kinevezése három évre szól, kivéve, ha a (9) bekezdés alapján leváltják vagy kizárják őket. Hivatali idejük további pályázati felhívásokra való jelentkezés útján megújítható.
   (8)   A megfelelőnek bizonyuló, de ki nem nevezett szervezetek három évre tartaléklistára kerülhetnek, amelyről a Bizottság az egyes tagok helyére kinevezendő új tagokat választhatja ki.
   (9)   A (2) bekezdés b) pontjában említett szervezetek vagy képviselőik az alábbi esetek bármelyikének előfordulása esetén hivatali idejük hátralevő részére lecserélhetők vagy kizárhatók:

               a)

               ha a szervezet vagy képviselője a továbbiakban nem képes érdemben hozzájárulni a platform keretében zajló egyeztetésekhez;

               b)

               ha a szervezet vagy képviselője nem felel meg az Európai Unió működéséről szóló szerződés 339. cikkében meghatározott feltételeknek;

               c)

               ha a szervezet vagy képviselője lemond;

               d)

               ha a szak- és érdeklődési területek kiegyensúlyozott képviseletének biztosítása érdekében ez kívánatos.

         Az első albekezdésben említett helyzetek megoldására az Adóügyi és Vámuniós Főigazgatóság főigazgatója adott esetben új tagot nevezhet ki a (8) bekezdésben említett tartaléklistáról, vagy más képviselő, ill. póttag kinevezésére kérheti fel az érintett szervezetet.
   (10)   A kinevezett szervezetek és képviselőik nevét közzéteszik a bizottsági szakértői csoportok és más hasonló testületek nyilvántartásában (a továbbiakban: nyilvántartás), és a külön erre a célra létrehozott internetes oldalon.
   (11)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A platform elnöke az Adóügyi és Vámuniós Főigazgatóság főigazgatója vagy a főigazgató képviselője.
   (2)   Az elnök egyetértésével a platform feladatmeghatározása alapján egyes konkrét kérdések tanulmányozására alcsoportok hozhatók létre. Amint megbízatásukat teljesítették, az alcsoportokat fel kell oszlatni.
   (3)   Az elnök a platform vagy egy alcsoport munkájába eseti alapon olyan külső szakértőket is bevonhat, akik egy adott napirendi kérdésben különösen jártasak. Az elnök emellett megfigyelői státust adhat magánszemélyeknek vagy a szakértői csoportokra vonatkozó horizontális szabályok (7) 8. pontjának (3) bekezdése szerinti szervezeteknek és tagjelölt országoknak. Különösen a csatlakozásra váró országok és nemzetközi szervezetek képviselői kaphatnak meghívást.
   (4)   A platform tagjai és azok képviselői, valamint a felkért szakértők és megfigyelők eleget tesznek a Szerződésekben és más vonatkozó uniós szabályokban előírt szakmai titoktartási kötelezettségnek, valamint az EU minősített információk védelmére a Bizottság eljárási szabályzatának (8) mellékletében meghatározott szabályoknak. E kötelezettségeik elmulasztása esetén a Bizottság bármely szükséges intézkedést meghozhat.
   (5)   A platform és az alcsoportok üléseinek helyszínéül alapesetben a Bizottság helyiségei szolgálnak. A titkársági feladatok ellátásáról a Bizottság gondoskodik. A platform és alcsoportjai ülésein részt vehetnek a Bizottság más olyan szolgálatai is, amelyeket érintenek a megbeszélések.
   (6)   A platform a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (7)   A Bizottság a szakértői csoportok nyilvántartásában vagy a nyilvántartásból elérhető, külön erre a célra létrehozott internetes oldalon közzéteszi a platform tevékenységével kapcsolatos lényeges dokumentumokat (például a napirendeket, jegyzőkönyveket és a résztvevők által benyújtott anyagokat). Nem tehetők közzé azok a dokumentumok, amelyeknek nyilvánosságra kerülése aláásná az 1049/2001/EK rendelet (9) 4. cikkének értelmében vett köz- vagy magánérdek védelmét.
   6. cikk
   Az ülések költségei
   (1)   A platform tevékenységeiben részt vevők szolgálataikért nem részesülnek díjazásban.
   (2)   A platform munkájában részt vevők utazási és – adott esetben – ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A költségek az éves forrásfelosztási eljárás keretében megállapított, rendelkezésre álló előirányzatok erejéig téríthetők meg.
   7. cikk
   Alkalmazás
   Ez a határozat három évig alkalmazandó.

      Kelt Brüsszelben, 2013. április 23-án.

            a Bizottság részéről

         Algirdas ŠEMETA

            a Bizottság tagja

      (1)  COM (2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  COM(2011) 712 végleges.

      (6)  HL L 8., 2001.1.12., 1. o.

      (7)  Az elnök közleménye a Bizottságnak: A bizottsági szakértői csoportokra vonatkozó horizontális szabályokról és a szakértői csoportok nyilvántartásáról, C(2010) 7649 végleges.

      (8)  HL L 308., 2000.12.8., 26. o.

      (9)  HL L 145., 2001.5.31., 43. o. E kivételek célja a közbiztonság, katonai ügyek, nemzetközi kapcsolatok, pénzpolitikai, monetáris politikai vagy gazdaságpolitikai érdekek, valamint az egyén magánéletének és személyiségének védelme, illetve üzleti érdekek védelme, bírósági eljárások és jogi tanácsok, ellenőrzések/vizsgálatok/átvilágítások és az intézmény döntéshozatali folyamatainak védelme.


title: 2014/10/EU: A Tanács határozata ( 2014. január 13. ) az Európai Gazdasági és Szociális Bizottság egy svéd tagjának kinevezéséről

text:
               15.1.2014

               HU

               Az Európai Unió Hivatalos Lapja

               L 10/17

         A TANÁCS HATÁROZATA
   (2014. január 13.)
   az Európai Gazdasági és Szociális Bizottság egy svéd tagjának kinevezéséről
   (2014/10/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a svéd kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Ellen NYGREN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Lise-Lotte LENBERG -et a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. január 13-án.

            a Tanács részéről

            az elnök

         D. KOURKOULAS

      (1)  HL L 251., 2010.9.25., 8. o.


title: A Tanács (EU) 2015/1156 határozata (2015. július 13.) az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban az Európai Unió nevében elfogadandó álláspontról (elemek és akkumulátorok)

text:
               15.7.2015

               HU

               Az Európai Unió Hivatalos Lapja

               L 187/24

         A TANÁCS (EU) 2015/1156 HATÁROZATA
   (2015. július 13.)
   az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban az Európai Unió nevében elfogadandó álláspontról (elemek és akkumulátorok)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének módosításáról.

               (3)

               A 2013/56/EU európai parlamenti és tanácsi irányelvet (3) bele kell foglalni az EGT-megállapodásba.

               (4)

               A 2013/56/EU irányelv hatályon kívül helyezi az EGT-megállapodásba foglalt 2009/603/EK bizottsági határozatot (4).

               (5)

               A sajátos liechtensteini jogi és ténybeli helyzet miatt a 2006/66/EK irányelv 17. cikke nem alkalmazandó Liechtensteinre.

               (6)

               Az EGT-megállapodás II. mellékletét ezért ennek megfelelően módosítani kell.

               (7)

               Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) javasolt módosításával kapcsolatban az Unió nevében elfogadandó álláspontnak az EGT Vegyes Bizottság e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. július 13-án.

            a Tanács részéről

            az elnök

         F. ETGEN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 2013/56/EU irányelve (2013. november 20.) az elemekről és akkumulátorokról, valamint a hulladékelemekről és -akkumulátorokról szóló 2006/66/EK európai parlamenti és tanácsi irányelvnek a vezeték nélküli villamos kézi szerszámokba szánt, kadmiumot tartalmazó hordozható elemek és akkumulátorok, valamint az alacsony higanytartalmú gombelemek forgalomba hozatala tekintetében történő módosításáról, és a 2009/603/EK bizottsági határozat hatályon kívül helyezéséről (HL L 329., 2013.12.10., 5. o.).

      (4)  A Bizottság 2009/603/EK határozata (2009. augusztus 5.) a 2006/66/EK európai parlamenti és tanácsi irányelvvel összhangban az elemek és akkumulátorok gyártóinak nyilvántartásba vételére vonatkozó követelmények megállapításáról (HL L 206., 2009.8.8., 13. o.).

      TERVEZET
      AZ EGT VEGYES BIZOTTSÁG […]/2015 HATÁROZATA
      (…)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az elemekről és akkumulátorokról, valamint a hulladékelemekről és -akkumulátorokról szóló 2006/66/EK európai parlamenti és tanácsi irányelvnek a vezeték nélküli villamos kézi szerszámokba szánt, kadmiumot tartalmazó hordozható elemek és akkumulátorok, valamint az alacsony higanytartalmú gombelemek forgalomba hozatala tekintetében történő módosításáról, és a 2009/603/EK bizottsági határozat hatályon kívül helyezéséről szóló, 2013. november 20-i 2013/56/EU európai parlamenti és tanácsi irányelvet (1) bele kell foglalni az EGT-megállapodásba.

                  (2)

                  A 2013/56/EU európai parlamenti és tanácsi irányelv hatályon kívül helyezi az EGT-megállapodásba foglalt 2009/603/EK bizottsági határozatot (2), amelyet ezért el kell hagyni az EGT-megállapodásból.

                  (3)

                  Az EGT-megállapodás II. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XV. mellékletének II. fejezete a következőképpen módosul:

                  1.

                  A 12x. pont (2006/66/EK európai parlamenti és tanácsi irányelv) a következőkkel egészül ki:

                              „—

                                 32013 L 0056: Az Európai Parlament és a Tanács 2013. november 20-i 2013/56/EU irányelve (HL L 329., 2013.12.10., 5. o.).

                        Az irányelv rendelkezései e megállapodás alkalmazásában a következő kiigazítással értendők:
                  A 17. cikk Liechtenstein tekintetében nem alkalmazandó.”

                  2.

                  A 12zt. pont (2009/603/EK bizottsági határozat) szövegét el kell hagyni.

            2. cikk
      A 2013/56/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, n.

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 329., 2013.12.10., 5. o.

         (2)  HL L 206., 2009.8.8., 13. o.

         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: Az Európai Parlament és a Tanács 846/2004/EK határozata (2004. április 29.) az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA Plus – Fejlesztés, forgalmazás és promóció) (2001–2005) szóló 2000/821/EK tanácsi határozat módosításáról

text:
Fontos jogi nyilatkozat

|

32004D0846

Hivatalos Lap L 157 , 30/04/2004 o. 0004 - 0006

		Az Európai Parlament és a Tanács 846/2004/EK határozata(2004. április 29.)az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA Plus – Fejlesztés, forgalmazás és promóció) (2001–2005) szóló 2000/821/EK tanácsi határozat módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 157. cikke (3) bekezdésére,tekintettel a Bizottság javaslatára,tekintettel a Gazdasági és Szociális Bizottság véleményére [1],tekintettel a Régiók Bizottságának véleményére [2],a Szerződés 251. cikkében [3] megállapított eljárásnak megfelelően,mivel:(1) A 2000/821/EK határozattal [4] a Tanács az európai audiovizuális alkotások létrehozásának, forgalmazásának és promóciójának elősegítése céljából létrehozta a MEDIA Plus programot, amely 2001. január 1-jétől 2005. december 31-éig tart.(2) Tekintettel a Szerződés 157. cikkében meghatározott közösségi célkitűzésekre, gondoskodni kell az európai audiovizuális ágazatot támogató közösségi stratégia folyamatosságáról.(3) Lényeges továbbá, hogy a Bizottság 2005. december 31-ig átfogó és részletes értékelő jelentést terjesszen elő a MEDIA Plus programról, megfelelő időben ahhoz, hogy a jogalkotó az új, 2007-ig tartó MEDIA Plus programra vonatkozó javaslatot megvizsgálhassa, és a költségvetési hatóság egy új pénzügyi keret szükségességét megítélhesse,A KÖVETKEZŐKÉPPEN HATÁROZOTT:1. cikkA 2000/821/EK határozat a következőképpen módosul:1. Az 1. cikk (1) bekezdésében a 2005. december 31-i időpont helyébe a 2006. december 31-i időpont lép.2. Az 5. cikk (2) bekezdésében a pénzügyi keretül szolgáló "350 millió EUR" összeg helyébe "453,6 millió EUR" lép, ideértve a bővítésre figyelemmel történő kiigazítást a pénzügyi terv felülvizsgálatának megfelelően.2. cikkEz a határozat az Európai Unió Hivatalos Lapjában való kihirdetésének napján lép hatályba.Kelt Strasbourgban, 2004. április 29-én.az Európai Parlament részérőlaz elnökP. Coxa Tanács részérőlaz elnökM. McDowell[1] HL C 10., 2004.1.14., 8. o.[2] HL C 23., 2004.1.27., 24 o.[3] Az Európai Parlament 2004. február 12-i véleménye (a Hivatalos Lapban még nem tették közzé) és a Tanács 2004. április 26-i határozata.[4] HL L 336.,. 2000.12.30., 82. o.--------------------------------------------------


title: A Tanács határozata (1998. március 23.) a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a kénkibocsátás további csökkentéséről szóló jegyzőkönyvnek az Európai Közösség részéről történő elfogadásáról

text:
Fontos jogi nyilatkozat

|

31998D0686

Hivatalos Lap L 326 , 03/12/1998 o. 0034 - 0034

		A Tanács határozata(1998. március 23.)a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a kénkibocsátás további csökkentéséről szóló jegyzőkönyvnek az Európai Közösség részéről történő elfogadásáról(98/686/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 130s. cikke (1) bekezdésére, a 228. cikk (2) bekezdésének első mondatával és a 228. cikk (3) bekezdésének első albekezdésével összefüggésben,tekintettel a Bizottság javaslatára [1],tekintettel az Európai Parlament véleményére [2],mivel a Közösség 1994. június 14-én aláírta a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt jegyzőkönyvet a kénkibocsátás további csökkentéséről (továbbiakban: a jegyzőkönyv);mivel a jegyzőkönyv kibocsátási plafonértékeket kíván megszabni az egyezmény aláíró feleinek kénkibocsátására;mivel a jegyzőkönyvben meghatározott intézkedések hozzájárulnak a Közösség környezetpolitikai célkitűzéseinek eléréséhez;mivel a Közösség és a tagállamok a mindenkori illetékességi körükben együttműködnek harmadik országokkal és az illetékes nemzetközi szervezetekkel;mivel ennek következtében a Közösség jóváhagyja a jegyzőkönyvet,ELFOGADTA EZT A HATÁROZATOT:1. cikkA nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt jegyzőkönyv a kénkibocsátás további csökkentéséről a Közösség által elfogadásra kerül.A jegyzőkönyv szövege e határozat mellékletét képezi.A jóváhagyó okirattal a következő nyilatkozatot kell letétbe helyezni:"Az Európai Közösség kijelenti, hogy az Európai Közösség kibocsátásának plafonértéke és súlyozott százalékos arányának határértéke nem lépheti túl az Európai Uniónak a jegyzőkönyvet megerősítő tagállamai által vállalt kötelezettségek összegét, hangsúlyozva, hogy összes tagállamának csökkentenie kell kéndioxid-kibocsátását a jegyzőkönyv II. mellékletében megállapított kibocsátási plafontékeknek megfelelően, és a vonatkozó közösségi jogszabályokkal összhangban."2. cikkA Tanács elnöke felhatalmazást kap, hogy kijelölje azt a személyt, aki a felhatalmazás alapján, a jegyzőkönyv 14. cikkével összhangban letétbe helyezi a jóváhagyó okiratot és az 1. cikkben említett nyilatkozatot az Egyesült Nemzetek főtitkáránál.3. cikkEz a határozat az Európai Közösségek Hivatalos Lapjában kerül kihirdetésre.Kelt Brüsszelben, 1998. március 23-án.a Tanács részérőlaz elnökM. Meacher[1] HL C 190., 1997.6.21., 13. o.[2] HL C 14., 1998.1.19.--------------------------------------------------


title: Az Európai Parlament és a Tanács (EU) 2015/472 határozata ( 2015. március 11. ) az Európai Globalizációs Alkalmazkodási Alap igénybevételéről (Belgium „EGF/2014/012 BE/ArcelorMittal” referenciaszámú kérelme)

text:
               20.3.2015

               HU

               Az Európai Unió Hivatalos Lapja

               L 76/60

         AZ EURÓPAI PARLAMENT ÉS A TANÁCS (EU) 2015/472 HATÁROZATA
   (2015. március 11.)
   az Európai Globalizációs Alkalmazkodási Alap igénybevételéről (Belgium „EGF/2014/012 BE/ArcelorMittal” referenciaszámú kérelme)
   AZ EURÓPAI PARLAMENT ÉS AZ EURÓPAU UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanács rendeletre (1), és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2), és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások, a globális pénzügyi és gazdasági válság 546/2009/EK rendelet (3) szerinti elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak, és segítse őket a munkaerőpiacra történő újbóli beilleszkedésben.

               (2)

               Az 1311/2013/EU, Euratom tanácsi rendelet (4) 12. cikke az EGAA igénybevételét (2011-es árakon számítva) 150 millió EUR éves maximális összegig engedélyezi.

               (3)

               Belgium az ArcelorMittal Liège S.A. vállalatnál történt elbocsátásokra tekintettel 2014. július 22-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Belgium által benyújtott kérelem alapján nyújtandó, 1 591 486 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 591 486 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2015. március 11-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         Z. KALNIŅA-LUKAŠEVICA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  Az Európai Parlament és a Tanács 546/2009/EK rendelete (2009. június 18.) az európai globalizációs alkalmazkodási alap létrehozásáról szóló 1927/2006/EK rendelet módosításáról (HL L 167., 2009.6.29., 26. o.)

      (4)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: 2010/513/EU: Az Európai Parlament határozata ( 2010. május 5. ) a Közösségi Halászati Ellenőrző Hivatal 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/131

         AZ EURÓPAI PARLAMENT HATÁROZATA
   (2010. május 5.)
   a Közösségi Halászati Ellenőrző Hivatal 2008-as pénzügyi évre vonatkozó elszámolásának lezárásáról
   (2010/513/EU)
   AZ EURÓPAI PARLAMENT,
   tekintettel a Közösségi Halászati Ellenőrző Hivatalnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek a Közösségi Halászati Ellenőrző Hivatal 2008-as pénzügyi évre vonatkozó éves beszámolójáról szóló jelentésére, a Hivatal válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Közösségi Halászati Ellenőrző Hivatal létrehozásáról szóló, 2005. április 26-i 768/2005/EK tanácsi rendeletre (3) és különösen annak 36. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0105/2010),

               1.

               jóváhagyja a Közösségi Halászati Ellenőrző Hivatal 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Közösségi Halászati Ellenőrző Hivatal igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 1. o.

      (2)  HL L 248., 2002.9.16., 1. o.

      (3)  HL L 128., 2005.5.21., 1. o.

      (4)  HL L 357., 2002.12.31., 72. o.